An tataramon na Minangkabau (autonym: Baso Minang(kabau); ), sarong tataramon na Austronesiya na pigtataram kan mga taga-Minangkabau kan Sulnupan na Sumatra, sa sulnupang parte kan Riau, Rehensiyang Sur na Aceh, sa norteng parte kan Bengkulu asin Jambi, iyo man sa mga pirang syudad sa interong Indonesia nin mga nagrilipat na Minangkabau. An tataramon, iyo an lingua franca sa rehiyong sulnupan na baybayon kan probinsiya nin Norteng Sumatra, asin ginagamit man ini sa mga parte nin Aceh, kun saen inaapod man an tataramon mang ining Aneuk Jamee. Tinataram man ini sa pirang parte kan Malaysia, lalong-lalo na sa Negeri Sembilan.